登灵山县北松岭同梦山有作
越宿期登山，晨雨聊复止。薄暮雨气收，驾言披榛杞。跻攀陟云端，旷然烦抱委。长松何翛翛，枝柯互相倚。密叶布成幄，馀响散清微。通川明井落，平畴水瀰瀰。禾黍岂不佳，水多惧生耳。平生畎亩心，十载隔泥滓。一丘未能谋，万壑安敢拟。翘首望白云，瞬息千里驶。乘兴理巾车，雨霁宁由已。
主题：山水
情感：思念